
 రాయుడికి ధర్మరాజు అంటే ఇప్పుడు గుర్తుకొచ్చింది. ఆ వంద ఎకరాలనూ ఎవరిపేరు మీదయినా పెడితే వాడు భవిష్యత్తులో ఎదురు తిరగవచ్చన్న ఆలోచనతో అప్పట్లో తనకు తోచిన విధంగా ధర్మరాజు సన్ ఆఫ్ కాటంరాజు అని చెప్పాడు. అలాంటి వ్యక్తి ఎవరూ లేరు ఊర్లో. అయితే అన్నట్టు, అతనికే యీ వంద ఎకరాలు చెందేటట్టూ రాశాడు. అలాగే ధర్మరాజు మీద పట్టా వచ్చింది. ఆ వంద ఎకరాలనూ యింతకాలం జల్సాగా అనుభవించుకుంటూ వచ్చారు. అయితే రెవెన్యూ పుస్తకాలలో తప్ప భూమిమీద లేని ధర్మరాజును తిలక్ తీసుకొచ్చాడు. ఇప్పుడేమిటి చేయడం? రాయుడు తలపట్టుకున్నాడు. "ఇప్పుడేమిటి దారి?" ఆయన పాలుపోక అడిగాడు. "మన దారులన్నీ మూసివేయడానికే తిలక్ యీ నాటకమాడుతున్నాడు. ఇప్పుడు మనం పోలీసుస్టేషన్ లో రిపోర్టు ఇవ్వలేం. ఇస్తే ధర్మరాజు అనేవాడు లేడు. వాడిని మేమే సృష్టించి వాడి పేరుమీద ఈ వంద ఎకరాల భూమిని రాసి బినామీ పట్టాను పొందామని చెప్పలేం. అలా చెబితే బినామీ పేరుమీదున్న పట్టాను లాక్కుని ఆ వంద ఎకరాలను కొట్టేసుకోవాలి. మరి తిలక్ ను జైల్లో తోయబోయి మనమే జైల్లో పడతాం. అందువలన ఈసారికి అలా నూరెకరాల పంట వదిలెయ్యడమే." "ఈ భూమంతా ధర్మరాజు పేర ఉన్నట్టు తిలక్ కు యెలా తెలుసు?" "అదే తెలియడం లేదు మహాప్రభూ. వాడు జైలునుంచి రాగానే మీ పిలక పట్టేసుకున్నాడు. ఇక వాడు చెప్పినట్టు ఆడడమే మన పని." రాయుడికి ఆ మాటలకు కోపం వచ్చింది. తిలక్ ను ఎలా వదిలించుకోవాలో ఆలోచిస్తూ వుండిపోయాడు. "ఏ నాటకం ఆడి మనం తిలక్ ను జైలుకి పంపించామో, అదే నాటకాన్ని రివర్స్ లో ఆడుతున్నాడు యిప్పుడు వాడు. వాడి అక్క భూమిమీద వున్నా రికార్డులో లేకపోవడం వలన అలాంటి అమ్మాయి లేనేలేదని మనం తిలక్ ను కోర్టులో దోషిగా నిలబెట్టాం. వాడు అనాధ అని యిచ్చిన సర్టిఫికెట్ ను అస్త్రంగా ఉపయోగించాము. వాడి అక్కను మీరు అనుభవించారు. చివరకు ఆ పిల్ల ఆత్మహత్య చేసుకుంటే ఇదంతా అబద్ధమని, అలాంటి పిల్లే లేదని కేసు గెలిచాం..." శివరామయ్య చెబుతుంటే రాయుడి ముఖం తెలుపు రంగులోకి మారుతోంది. "ఇప్పుడు ఆ తిలక్ మనం ఉపయోగించిన అస్త్రాన్నే మనమీద ఉపయోగిస్తున్నాడు. రికార్డులో తప్ప భూమిమీద లేదని వ్యక్తి ఉన్నట్టు చెబుతున్నాడు. మరి యీ ధర్మరాజుతో ఏమేమీ పనులు చేయిస్తాడో చూడాలి." రాయుడికి విషయం మొత్తం అర్థమయింది. "అయితే మనం యిచ్చిన ముగింపు తిలక్ యివ్వలేడు. ఎందుకంటే మనం వాడికంటే ఎంతో బలవంతులం కాబట్టి" అని క్రూరంగా నవ్వాడు రాయుడు.               * * * * కారిడార్ లో లైట్లు లేకపోవడంవలన ఆ ప్రాంతమంతా చీకటి కొలనులా వుంది. అందులో సగం మునిగి తేలుతున్న తోడేలులా వున్నాడు రాయుడు. అతనికెదురుగ్గా నిలుచున్న నలుగురు వ్యక్తులు రెండు కాళ్ళ వింత జంతువుల్లా వున్నారు. "అర్థమయిందా?" అంతా చెప్పాక ముక్తాయింపుగా అడిగాడు రాయుడు. "ఆ తిలక్ ని ఎత్తేయ్యాలి అంతేగదయ్యా" నలగురిలో నాయకుడిలా వున్న మహంకాళి చెప్పాడు. "అంతే మరో గంటకు శుభవార్త నా చెవుల్లో పడాలి." "అలాగే. మరి మాకు సెలవిప్పిస్తారా?" "ఆఁ జాగ్రత్త. వాడు అందర్లాంటి వాడు కాదు. చాకులాంటివాడు. ఏమరపాటుగా వుంటే గుండెల్లో పొడుచుకు రాగలడు" హెచ్చరించాడు రాయుడు. "మీరిక చెప్పకండి. అంతా మేం చూసుకుంటాం. రేపు ఉదయం మీరలా పెద్దమనిషిగా వెళ్ళి శవంమీద కాసిన్ని పూలు చల్లి రావచ్చు." మహంకాళి ముఖం అప్పటికే వికృతంగా తయారయింది.  "వూఁ వెళ్ళిరండి. పని అయిపోయాక డబ్బు తీసుకుపొండి." అలానే అని తల ఆడించి వాళ్ళు బయలుదేరారు. రాయుడు వాళ్ళవైపే చూస్తున్నాడు. అంత చీకట్లోనూ ఆయన కళ్ళు ఎర్రగా రాత్రి కొమ్మకు పూసిన విషపు పువ్వుల్లా వున్నాయి. వాళ్ళు నలుగురూ మెట్లు దిగి వీధిలోకి అడుగుపెట్టారో లేదో వూరంతా ఒక్కసారి నిద్రలో భయపడి గావుకేక పెట్టినట్టు కోలాహలంగా మారింది. బ్రేక్ వేసినట్టు మహంకాళి అతనిని అనుసరిస్తున్న ముగ్గురూ ఆగారు. రాయుడు స్ప్రింగ్ లా కుర్చీలోంచి లేచాడు వడివడిగా కిందకు దిగి వచ్చాడు. తన ఎదురుగ్గా శిలాప్రతిమలా నిలబడిపోయిన మహంకాళి బృందం వైపు చూసి ఏం జరిగిందన్నట్టు కళ్ళు ఎగరేశాడు. "అదేనయ్యా తెలియడం లేదు" మహంకాళి వినయంగా ఆందోళనతో చెప్పాడు. అందరూ గ్రామంవైపు చూపు సారించారు. అక్కడక్కడా వీధి పక్కనున్న బోర్ లైట్లు ఆకాశంలో పాకుతున్న రాక్షసబల్లుల్లా వున్నాయి. చిన్నా చితకా గుడిసెలు వాటికి ఆహారం అయ్యే చీకటి పురుగుల్లా వున్నాయి. మసక వెలుతుర్లో జనం అటూ ఇటూ కంగారుగా కదులుతున్నట్టు కనిపిస్తోంది. "ఏదో జరిగినట్టుందయ్యా" మహంకాళి చెప్పాడు. అంతలో రంగడు అక్కడికి పరిగెత్తుకు వచ్చాడు. వాడేదో ఆశుభవార్త తెచ్చినట్టు వాడి ముఖాన్ని చూస్తూనే గ్రహించాడు రాయుడు. ""ఏమైంది?" తీవ్రంగా ప్రశ్నించాడు రాయుడు. "అదీ... అదీ..." రంగడు చెప్పలేకపోతున్నాడు. "ఏం జరిగింది? చెప్పి ఏడువు" ఘీంకరించాడు ఆయన. "కరణం శివరామయ్యగారిని చంపేశారు. శవం వూరి ముందున్న బావి దగ్గరుంది." రంగడు చెప్పుకుపోతూనే వున్నాడు. కానీ రాయుడికి యేమీ వినపడడం లేదు. కళ్ళ ముందు కత్తులు విరుగుతున్నట్టు భావన మనసంతా మొద్దుబారి, రక్తమంతా ఆవిరైపోయింది. కాళ్ళు సన్నగా వణకడం ప్రారంభించాయి. ఇదంతా తిలక్ చేసిందేనని అర్థమౌతూ వుంది. ఇక తనను చంపడమే మిగిలిందని సిక్త్స్ సెన్స్ చెబుతోంది.  తిలక్ శివరామయ్యను చంపి పగతీర్చుకున్నాడన్న మాట. తను అతని అక్క మల్లికను రేప్ చేసినపుడు ఆ కేసు నిలవకుండా కోర్టులో అబద్ధపు సాక్ష్యం చెప్పింది కరణమే. తిలక్ కు తోడబుట్టిన వాళ్ళెవరూ లేరని, ఆ విధంగా తను రాసిచ్చిన సర్టిఫికెట్ ను కూడా శివరామయ్య చూపించాడు. ఎప్పుడో పాతిక సంవత్సరాల క్రితం రాసిన ఆ సర్టిఫికెట్ ను కోర్టు నమ్మింది. ఈ ఐడియా ఇచ్చింది శివరామయ్య అన్న విషయం తెలిసి ఇప్పుడు ఆయనను తిలక్ హత్య చేశాడు. ఇక తనమీద పగ తీర్చుకోవడమే మిగిలింది. ఇప్పుడో, ఇంకాసేపట్లోనో తిలక్ తనమీదకు వచ్చి చంపేస్తాడు, ఇప్పుడు తను ఏం చేయాలి?

 rayudiki dharmaraju ante ippudu gurtukochindi. aa vanda ekaraalanuu evariperu meedayinaa pedithe vaadu bhavishyattulo eduru tiragavachanna aalochanatho appatlo tanaku thochina vidhamgaa dharmaraju sun af katamraju ani cheppaadu. alanti vyakti evaruu leru oorlo. ayithe annattu, atanike yee vanda ekaraalu chendetattu raasaadu. alaage dharmaraju meeda patta vachindi. aa vanda ekaraalanuu yintakaalam jalsaga anubhavinchukuntu vachaaru. ayithe revenue pustakaalalo tappa bhoomimeeda laeni dharmarajunu tilak teesukochaadu. ippudemiti cheyadam? rayudu talapattukunnadu. "ippudemiti daari?" aayana palupoka adigaadu. "mana daarulannee moosiveyadaanike tilak yee natakamadutunnadu. ippudu manam policestation loo reportu ivvalem. iste dharmaraju anevaadu ledu. vaadini meme srushtinchi vaadi paerumeeda ee vanda ekaraala bhoomini rasi binami pattaanu pondaamani cheppalem. alaa chebithe binami perumeedunna pattaanu laakkuni aa vanda ekaraalanu kottesukovali. mari tilak nu jaillo thoyaboi maname jaillo padatam. anduvalana eesaariki alaa noorekaraala panta vadileyyadame." "ee bhoomanta dharmaraju paera unnattu tilak ku yela telusu?" "adhe teliyadam ledu mahaprabhu. vaadu jailununchi ragane mee pilaka pattesukunnadu. ika vaadu cheppinattu aadadame mana pani." rayudiki aa maatalaku kopam vachindi. tilak nu ela vadilinchukovalo aalochistuu vundipoyaadu. "e naatakam aadi manam tilak nu jailuki pampinchaamo, adhe naatakaanni revers loo aadutunnaadu yippudu vaadu. vaadi akka bhoomimeeda vunna rikaardulo lekapovadam valana alanti ammai leneledani manam tilak nu kortulo doshigaa nilabettam. vaadu anaadha ani yichina certificate nu astramgaa upayoginchaamu. vaadi akkanu meeru anubhavinchaaru. chivaraku aa pilla aatmahatya chesukunte idantaa abaddhamani, alanti pilley ledani kesu gelicham..." sivaramayya chebutunte rayudi mukham telupu ranguloki maarutondi. "ippudu aa tilak manam upayoginchina astranne manameeda upayogistunnadu. rikaardulo tappa bhoomimeeda ledani vyakti unnattu chebutunnadu. mari yee dharmarajutho ememi panulu cheyistado chudali." rayudiki vishayam mottam ardhamayindi. "ayithe manam yichina mugimpu tilak yivvaledu. endukante manam vadikante entho balavantulam kabatti" ani kruramgaa navvaadu rayudu.               * * * * karidar loo laitlu lekapovadamvalana aa praantamantaa cheekati kolanula vundi. andulo sagam munigi telutunna thodelula vunnadu rayudu. atanikeduruggaa niluchunna naluguru vyaktulu rendu kaalla vinta jantuvulla vunnaru. "ardhamayindaa?" antaa cheppaka muktaayimpugaa adigaadu rayudu. "aa tilak ni etteyyaali antegadayya" nalagurilo nayakudila vunna mahankali cheppaadu. "anthe maro gantaku subhavaarta naa chevullo padali." "alaage. mari maaku selavippistara?" "aa jaagratta. vaadu andarlanti vaadu kaadu. chakulantivadu. emarapatuga vunte gundello poduchuku ragaladu" heccharinchaadu rayudu. "meerika cheppakandi. antaa mem chusukuntam. repu udayam meerala peddamanishigaa velli savammeeda kaasinni poolu challi raavacchu." mahankali mukham appatike vikrutamgaa tayaarayindi.  "woom vellirandi. pani aipoyaka dabbu teesukupondi." alaane ani tala aadinchi vaallu bayaluderaaru. rayudu vaallavaipe chustunnadu. anta cheekatloonuu aayana kallu erraga raatri kommaku poosina vishapu puvvulla vunnayi. vaallu naluguru metlu digi veedhiloki adugupettaro ledho vuurantaa okkasari nidralo bhayapadi gavukeka pettinattu kolahalamga maarindi. breake vesinattu mahankali atanini anusaristunna mugguru aagaaru. rayudu spring laa kurcheeloonchi lechaadu vadivadigaa kindaku digi vachaadu. tana eduruggaa silaapratimalaa nilabadipoyina mahankali brundam vaipu chusi yem jarigindannattu kallu egaresadu. "adenayya teliyadam ledu" mahankali vinayamgaa aandolanato cheppaadu. andaruu graamamvaipu chuupu saarinchaaru. akkadakkada veedhi pakkanunna bor laitlu aakaasamlo paakutunna rakshasaballulla vunnayi. chinna chitaka gudiselu vaatiki aahaaram ayye cheekati purugulla vunnayi. masaka veluturlo janam atuu itoo kangaarugaa kadulutunnattu kanipistondi. "edho jariginattundayya" mahankali cheppaadu. antalo rangadu akkadiki parigettuku vachaadu. vadedo aasubhavaarta tecchinattu vaadi mukhanni chustune grahinchaadu rayudu. ""emaindi?" teevramgaa prasninchaadu rayudu. "adhee... adhee..." rangadu cheppalekapotunnadu. "yem jarigindi? cheppi eduvu" gheenkarinchaadu aayana. "karanam sivaraamayyagaarini champesaru. shavam vuuri mundunna baavi daggarundi." rangadu cheppukupothune vunnadu. cony rayudiki yemee vinapadadam ledu. kalla mundu kattulu virugutunnattu bhavana manasanta moddubaari, raktamanta aaviraipoyindi. kaallu sannagaa vanakadam praarambhinchaayi. idantaa tilak chesindenani arthamouthoo vundi. ika tananu champadame migilindani sicths sens chebutondi.  tilak sivaraamayyanu champi pagatiirchukunnaadanna maata. tanu athani akka mallikanu rape chesinapudu aa kesu nilavakunda kortulo abaddhapu saakshyam cheppindi karaname. tilak ku thodabuttina vaallevaruu lerani, aa vidhamgaa tanu raasicchina certificate nu kuudaa sivaramayya chuupimchaadu. eppudo paatika samvatsaraala kritam raasina aa certificate nu kortu nammindi. ee idia ichindi sivaramayya anna vishayam telisi ippudu aayananu tilak hatya cheshaadu. ika tanameeda paga teerchukovadame migilindi. ippudo, inkasepatlono tilak tanameedaku vachi champestadu, ippudu tanu yem cheyali?